Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10271

e) a futómű fékeket nem használják olyan módon, hogy azok túlzott mértékben megterheljék a fék szerkezeteket vagy a gumiabroncsokat és nem lépik túl az engedélyezett üzemi fékrendszer nyomás értékeket. 3.3.2 A leszállási távolság meghatározása alkalmával a futómű fékek mellett vagy helyett más megbízható eszköz illetve módszer alkalmazása is figyelembe vehető, feltéve hogy ezek megbízhatóak és alkalmazásuk módja olyan, hogy általános üzemeltetési körülmények esetén hasonló eredmények várhatók továbbá használatuk alatt a repülőgép irányítása nem igényel különleges jártasságot. 3.3.3 Az állandósult (stabilizált) megközelítés süllyedési értékét illetve a leszállási távolság meghatározásához használt módszert valamint a kritikus hajtómű meghibásodással végrehajtott leszállásra vonatkozó ajánlásokat és bármely más, a leszállási távolságot megváltoztató elfogadható jellemzőt vezessék be a repülésvégrehajtási kézikönyvbe. Repülőgép teljesítmény üzemeltetési korlátozások – 2. példa Cél és tárgykör A következő példa célja az 5. fejezet előírásainak megfelelő teljesítmény szintek alkalmazásának bemutatása az alábbiakban ismertetett repülőgép típusok esetében. Ezt az anyagot már tartalmazta a 6. Annex most módosított és hatályát vesztett kiadása, amely 1953 május 1-én lépett hatályba. Az anyagot a Teljesítmény jellemzőkkel foglalkozó Állandó Bizottság1 által kidolgozott követelmények alapján készítették el és az anyag számos részletet is tartalmazott annak érdekében, hogy az egyes országok sajátosságait minél jobban bemutathassák. 1 – A Teljesítmény jellemzőkkel foglalkozó Bizottságot a Légialkalmassági és Üzemeltetési Osztály negyedik ülésszakán, 1951 évben hozták létre és az 1951 – 1953 között négy ülést tartott. 2007/70/II. szám A polgári szállító repülőgépek döntő többségét ezen előírásoknak megfelelően gyártották és üzemeltetik. Ezek a repülőgépek dugattyús, közöttük turbó-feltöltéses motorokkal, légcsavaros gázturbinával és sugárhajtóművel rendelkeznek. Közéjük tartoznak a kettő és négy motoros repülőgépek, amelyek tömege körülbelül 5500 kg-tól 70 000 kg-ig terjed, átesési sebesség tartományuk (VS0) 110 – 170 km/h (60 – 90 csomó) között és szárny felület terhelésük hozzávetőlegesen 120 – 350 km/m2 között van. Utazósebességük egészen 740 km/h-ig (400 csomó) terjed. Ezeket a repülőgépeket igen különböző repülési magasságokon, levegő hőmérsékleti és páratartalom körülmények között üzemeltetik. Bár csak a múlt tapasztalatai igazolhatják azt a tényt, hogy a jelen példánk bemutatja azt a teljesítmény szintet, amelyet az 5. fejezet nemzetközi előírásai és ajánlott gyakorlati eljárásai határoznak meg, a példa alkalmasnak látszik a teljesítmény szintek ismertetésére, azonban egyes részleteket az egyedi esetekhez kell módosítani. Mindazonáltal ezen tételt illetően éljenek fenntartással. A jelen példa leszállási távolság meghatározását nem ugyanazon módszerekből vezették le, mint a többi előírást és ezért azok csak a melléklet 1. példájában megjelöltekre érvényesek. A jelen példának nem célja a rövid felszállópályát igénylő (STOL) vagy függőlegesen felszálló (VTOL) repülőgépekre történő alkalmazás. A példa időjárástól független meteorológiai körülmények között történő alkalmazhatóságának megállapítására nem készült részletes vizsgálat és ezért ennek helyességét nem bizonyították olyan üzemeltetési körülmények között, amikor alacsony elhatározási magasságokat valamint ezzel együtt alacsony repülőtér üzemeltetési minimumhoz szükséges módszereket és eljárásokat alkalmaznak.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes